Marsruudil Paldiski-Keila-Jüri-Maardu Tallinna-Narva maanteele jõudev kolonn peaks Aidu tuuleparki jõudma hommikul kella nelja-viie ajal. Veose pikkus on 64 meetrit. Veost saadab neli saateautot.

Vedu on kooskõlastatud maanteeametiga, kelle esindajad on lubanud osaleda hiigelveoste saatmisel Tallinna lähistel.

Tegemist on Eesti tehnoloogial põhineva Eleoni tuuliku labadega, mis saabuvad maailma suurima labade tootja LM Windpower (Taani) tehasest. Ühe laba pikkus on 57 meetrit, laius 4 meetrit ja kaal 15 tonni.

Samalaadne suurveos on sama teed läbinud ka varem, kuid siis oli see mõned meetrid lühem.